परिवार सहित रिश्तेदारी में जा रही युवती का अपहरण
श्रीगंगानगर| परिवारसहित रिश्तेदारी में जा रही युवती का अपहरण करने के आरोप में महिला थाना पुलिस ने मुकदमा दर्ज किया है। जानकारी के मुताबिक दलियांवाली गांव में रहने वाले एक व्यक्ति ने दर्ज मुकदमे में आरोप लगाया कि वह बीती 30 जनवरी को अपने गांव से टैंपो में सवार होकर रिश्तेदारी में जा रहा था। तभी कालूवाला बाइपास के नजदीक दलियांवाली गांव निवासी कुलवंत सिंह, कुलविंद्र सिंह, जगमीत सिंह बिंद्रकौर ने उनका टैंपो रुकवा लिया। आरोप है कि इस दौरान उक्त लोगों ने टैंपो में सवार लोगों के साथ मारपीट की और परिवादी की पुत्री का अपहरण कर अपने साथ ले गए। पुलिस ने भादसं की धारा 363, 366, 323 341 में मुकदमा दर्ज कर जांच शुरु कर दी है।
hin_Deva hin_Deva